Egle Heinsar

Egle Heinsar (sündinud 12. märtsil 1982) on eesti keeletoimetaja ning poliitik.

Alates 8. detsembrist 2025 on Egle Heinsar Rapla abivallavanem hariduse, kultuuri ja spordi ning sotsiaalalal.

Ta on õppinud Vihasoo Lasteaias-Algkoolis ja Ants Lauteri nimelises Märjamaa Keskkoolis. Ta on lõpetanud Tartu Mart Reiniku Gümnaasiumi. Aastatel 2000–2005 õppis ta Tartu Ülikoolis eesti filoloogiat ja kaitses bakalaureusetöö "Ametikiri kui tekst: struktuur ja keelekasutus" (juhendaja Reet Kasik). Tal on keeletoimetaja kutse. 

Aastatel 2004–2009 töötas ta ASis Inreko Press ja ASis Kalev Meedia, kus oli Sporditähe, Ärielu ja teiste ajakirjade ning 2008. aastast uudisteportaali ja teleuudiste keeletoimetaja. Ta on toimetanud ka ilu- ja aimekirjandust, tarbetekste. Koostöös mitme Eesti kirjastusega on tema osalusel ilmunud üle 75 raamatu, nende hulgas on koostatud, toimetatud või keeleliselt toimetatud raamatuid ning neid, millele ta on korrektuuri lugenud. 

Aastatel 2009–2014 töötas ta Keelehooldekeskuse juhatajana. Ta on Eesti Keeletoimetajate Liidu asutajaliige ja oli selle juhatuse esimees aastatel 2012–2019. 

Alates 2013. aastast juhib mikroettevõtet OÜ Keeletunne. 

Aastatel 2014–2019 töötas Postimehes keeletoimetaja-korrektorina, kirjutas ka artikleid, nt Arterisse, ja päevakommentaare, 2018–2019 töötas Postimehe küljetoimetajana.  

Ta on Vikerraadio rubriigi "Keelesäuts" idee autoreid koos teiste eesti keele arengukava 2011–2017 täitjatega ja saatejuht alates 1. jaanuarist 2012, alates 2013 oli selle kaasautor Maris Jõksi, Priit Kruusi ja Priit Põhjalaga. Tema keelenõuandeartikleid on ilmunud Postimehes, Eesti Päevalehes, ERRi kultuuri- ja uudisteportaalis, Sirbis, Oma Keeles ja mujal. Keeletoimetajate liidu rubriigi "Keeletoimetaja soovitab" autoreid.  

Ta on Keelehooldekeskuse brošüüri "Kuidas hoiduda kantseliidist" (2010) autor. Koos Maris Jõksiga on ta koostanud kogumikud "Keelesäutsud I" (2014) ja "Keelesäutsud II" (2015). 

2022. aasta kevadel töötas Türi Põhikoolis eesti keele ja kirjanduse õpetajana.

2022–2023 töötas sihtasutuse Teeme Ära talitusjuhina.https://letsdoitfoundation.org/team/

Sügisest 2023 suveni 2024 õpetas Tallinna Ülikoolis keeletoimetamise aineid. 

Ühiskondlik tegevus

Kuulub Emakeele Seltsi, Eesti Kirjanduse Seltsi ja Eesti Keeletoimetajate Liitu.

2013. aastal võitis Postimehe online-väitluse "Kas neeger on halvustav sõna". 

Osalenud mitmesuguste keeleettevõtmiste žüriides, nt Sakala sõnausel (tuvasti).

Egle Heinsar kandideeris 2025. aasta kohaliku omavalitsuse volikogu valimistel Rapla vallavolikokku Isamaa nimekirjas, sai 99 häält ja osutus valituks.

2013–2014 oli Tartu Mart Reiniku Kooli hoolekogu esimees.

Isiklikku

On abielus Jaanus Heinsariga ning neil on kolm ühist last.

 Viited 

 Välislingid 
 "Ülakomast" saade sarjast "Keelesäuts", Vikerraadio, 8. aprill 2013
 "Kodukeele eripäradest" ERR, 23. aprill 2012
 "See hästi unustatud vana on "vintidž"" ERR, 8. oktoober 2012
 "Kuulub tasumisele" ERR, 11. märts 2013
 "Keeletoimetaja vaade tõlgetele"
 Online-väitlus: kas neeger on halvustav sõna?
 https://www.err.ee/1608778378/egle-heinsar-markmeid-vaesusest-ja-rikkusest-pusimajaamisest-ja-kaost

Kategooria:Eesti toimetajad
Kategooria:Sündinud 1982